
Jautājumi un atbildes par atklāto konkursu

“Vadžu ielas no Jaunciema gatves līdz Rīgas robežai un gājēju-velo ceļa pa Jaunciema gatvi būvprojekta izstrāde un autoruzraudzība”
(ID Nr. AMD 2026/57)

27.07.2026.
1.jautājums: Lūdzam izsniegt digitālas projektēšanas robežas un norādīt topogrāfiski uzmērāmo teritoriju/aptuveno platību. Vai Pasūtītāja rīcībā ir izmantojams un aktuāls topogrāfiskais plāns vai augstas detalizācijas plāna dati?

1.atbilde: Piedāvājums jāsagatavo balstoties uz projektēšanas uzdevumā noteikto.


2.jautājums: 2. vai 3. stadijas satiksmes drošības audits jāveic katrai kārtai atsevišķi vai vienā kopīgā atzinumā? Vai auditu pasūta un apmaksā projektētājs?
2.atbilde: Satiksmes drošības audits jāveic vienā kopīgā atzinumā. To pasūta un apmaksā projektētājs.

3. jautājums:  Kāda ir arborista atzinuma un koku inventarizācijas robeža? Vai jāuzmēra visi koki ar koordinātām, un vai Pasūtītājam ir dati par meža zemēm/atmežojamām platībām?
3. atbilde: Robežas un platības ir atkarīgas no piedāvātajiem tehniskajiem risinājumiem un tās noteiks projektētājs.

4. jautājums: Kuras inženiertīklu pārbūves un aizsardzības projektēšanas izmaksas pretendentam jāiekļauj fiksētajā cenā, ja konkrētās prasības būs zināmas tikai pēc tehnisko noteikumu saņemšanas? Kā tiks risināts būtisks, sākotnēji neparedzams papildu apjoms?
4. atbilde: Inženiertīkli uzskaitīti projektēšanas uzdevumā. Visas izmaiņas tiks veiktas normatīvo aktu un līgumā noteiktajā kārtībā.

5. jautājums: Lūdzam norādīt lietus ūdens novadīšanas pieļaujamās izlaides/infiltrācijas vietas, pieejamos hidroloģiskos un gruntsūdens datus, kā arī to, vai 2. kārtā obligāti jāparedz slēgta LKT sistēmas daļa.
5. atbilde: Ar LKT projektēšanas noteikumiem un veicamās izpētes apjomu var iepazīties projektēšanas uzdevumā.

6.jautājums: Kāds ir paredzētais abu kārtu būvdarbu ilgums un minimālais autoruzraudzības apmeklējumu/sanāksmju biežums, kas jāpieņem, nosakot fiksēto autoruzraudzības cenu?

6.atbilde: Paredzētais abu kārtu būvdarbu ilgums jānosaka projektētājam. Autoruzraudzība tiks veikta līgumā noteiktajā kārtībā.
7.jautājums: Vai piedāvātā autoruzraudzības cena paliks nemainīga neatkarīgi no laika starp projektēšanas pabeigšanu un autoruzraudzības līguma noslēgšanu, kā arī no faktiskā būvdarbu ilguma?

7.atbilde: Samaksa par autoruzraudzību tiks veikta līgumā noteiktajā kārtībā.
8. jautājums:  Kāds ir divu sabiedrības informēšanas un projekta publicitātes pasākumu formāts, norises vieta, dalībnieku loks un projektētāja sagatavojamo materiālu apjoms?

8.atbilde: Pasākums notiks klātienē objektā vai tā tiešā tuvumā un projektētājam jābūt pieejamām projekta izdrukām un iespējai demonstrēt projektu digitāli.
